Държавен вестник, бр. 9, 2011 г., стр. 69

БРОЙ  9	
Д Ъ Р Ж А В Е Н  В Е С Т Н И К 	
СТР.  69  
(3) В случай че при попълването единият 
формуляр на протокола се сгреши, секционната 
избирателна комисия унищожава сгрешения с 
надпис „сгрешен“ и се подписва от председателя 
и секретаря и член на секционната избирателна 
комисия, предложени от различни партии и 
коалиции от партии. Секционната избирателна 
комисия връща на районната или общинската 
избирателна комисия сгрешения формуляр на 
протокол, когато предава протокола с резул­
татите от гласуването, като фабричният номер 
на сгрешения протокол се сверява с номера на 
протокола, вписан в протокола за предаването 
и приемането на изборните книжа по чл. 187, 
ал. 3. Когато и двата формуляра на протокола 
се сгрешат, унищожените протоколи се връ­
щат в районната или общинската избирателна 
комисия след сверяване на фабричните им 
номера с номерата на протоколите, вписани 
в протокола за предаването и приемането на 
изборните книжа по чл. 187, ал. 3. 
(4) В случаите по ал. 3 секционната из­
бирателна комисия получава нов протокол. 
Това обстоятелство се описва в протокол за 
предаването и приемането, в който се вписва 
фабричният номер на новия протокол. Прото­
колът за предаването и приемането се подписва 
от председателя на секционната избирателна 
комисия и от определен от районната или 
общинската избирателна комисия неин член, 
предложени от различни партии и коалиции 
от партии.
Подписване и поправка на протокола на секци­
онната избирателна комисия
Чл. 212. (1) Протоколът на секционната 
избирателна комисия след съставянето му се 
подписва от всички членове на комисията. 
След подписването председателят обявява ре­
зултатите от гласуването по партии, коалиции 
от партии и независими кандидати за всички 
видове избори, както и броя на предпочитанията 
(преференциите) за всеки кандидат на партия 
или коалиция от партии при избори за народни 
представители и за членове на Европейския 
парламент от Република България.
(2) Поправки в протокола след подписва­
нето му могат да се правят преди обявяване 
на резултатите от гласуването. Поправката се 
подписва от всички членове на комисията, 
като отстрани се пише „поправка“. Очевидни 
фактически грешки могат да се поправят и 
след обявяване на резултата.
(3) Член на комисията не може да откаже 
да подпише протокола. Член, който не е съ­
гласен с отразеното в протокола, го подписва 
с особено мнение, като посочва в какво се 
изразява особеното мнение. Мотивите се из­
лагат в писмена форма на отделен лист и се 
прилагат като неразделна част от протокола.
(4) Когато член на комисията е възпре­
пятстван по уважителни причини да подпише 
протокола, това се отбелязва, като се посочват 
и причините.
(5) Неподписването на протокола от член 
на комисията не го прави недействителен.
(6) Извлечение от протокола се поставя на 
видно място пред секцията.
(7) Кандидатите, застъпниците, представи­
телите на партиите, коалициите от партии и 
инициативните комитети и наблюдателите при 
поискване получават извлечение от протокола.
Вписване на данни в протокола преди отваря­
не на избирателната урна
Чл. 213. (1) Преди отваряне на избирателната 
урна в протокола последователно се вписват:
1. данните за избирателната секция, включи­
телно трите имена на членовете на комисията 
и на присъствалите други лица;
2. часът на откриване на изборния ден и на 
приключване на гласуването;
3. броят на избирателите според избира­
телния списък, включително части І и ІІ на 
избирателния списък, и допълнителния изби­
рателен списък;
4. броят на избирателите според избирател­
ния списък; при избори за членове на Евро­
пейския парламент от Република България и 
за общински съветници и кметове в протокола 
се вписва броят на избирателите според части 
І и ІІ на избирателния списък; 
5. броят на избирателите, вписани в допъл­
нителната страница на избирателния списък;
6. броят на избирателите в допълнителния 
избирателен списък; 
7. броят на регистрираните кандидатски 
листи при всички видове избори, съответно 
кандидати за кметове при избори за общински 
съветници и кметове;
8. броят на гласувалите избиратели според 
положените в избирателния списък и в допъл­
нителния избирателен списък подписи;
9. броят на недействителните бюлетини по 
чл. 180;
10. броят на недействителните бюлетини 
по чл. 181;
11. броят на сгрешените бюлетини;
12. броят на удостоверенията за гласуване 
на друго място и на декларациите по чл. 207, 
ал. 1, т. 3; 
13. броят на декларациите, които са подадени 
за съответния вид избор съгласно този кодекс; 
посочва се броят на всеки вид декларации, 
които са подадени;
14. броят на придружителите, вписани в графа 
„Забележки“ на избирателния списък, и броят 
на придружителите от списъка за допълнително 
вписване на придружителите. 
(2) Данните в протокола по ал. 1, т. 3 – 14 
се вписват с думи и числа.